 واشنگٽن (ويب ڊيسڪ) دنيا جي سڀ کان وڏي پيغام پهچائڻ لاءِ استعمال ٿيندڙ ايپ واٽس ايپ گروپ واهپيدارن لاءِ وڌيڪ سهولتون معتارف ڪرائڻ جو فيصلو ڪري ورتو. پرڏيهي خابرو اداري موجب واٽس ايپ ڪمپني هڪ نئين خاصيت متعارف ڪرائي رهي آهي جنهن ۾ وڌيڪ ماڻهن جن جي آڊيو ڪالنگ حد گھٽ آهي، انهن کي گروپ آڊيو ۽ وڊيو ڪالز ۾ شامل ٿيڻ جي اجازت ملندي. رپورٽ ۾ واٽس ايپ بيٽا اپ ڊيٽ انڪشاف ڪيو ته ڪمپني آڊيو ۽ وڊيو گروپ ڪال ۾ شريڪ ماڻهن جي حد ۾ واڌ ڪرڻ جي منصوبابندي ڪري رهي آهي. رپورٽ موجب واٽس ايپ شايد ڪورونا وائرس جي خدشن ۽ سبب وڌ کان وڌ واهپيدار گروپ ڪالز استعمال ڪري رهيا آهن ان ڪري وڌيڪ ماڻهن کي ڪال ڪرڻ جي اجازت ڏيڻ لاءِ ان حد کي وڌائڻ جو فيصلو ڪيو ويو آهي.  